open-index/open-wikipedia-markdown huggingface dataset:
Πίτερ Φρέιζερ

Ο **Πίτερ Φρέιζερ** (, 28 Αυγούστου 1884 – 12 Δεκεμβρίου 1950) ήταν Νεοζηλανδός πολιτικός που διετέλεσε 24ος πρωθυπουργός της Νέας Ζηλανδίας από τις 27 Μαρτίου 1940 έως τις 13 Δεκεμβρίου 1949. Θεωρείται σημαντική προσωπικότητα στην ιστορία του Εργατικού Κόμματος της Νέας Ζηλανδίας, παρέμεινε στο αξίωμα για περισσότερο χρόνο από οποιονδήποτε άλλο πρωθυπουργό των Εργατικών και μέχρι σήμερα είναι ο τέταρτος μακροβιότερος αρχηγός κυβέρνησης της Νέας Ζηλανδίας.

## Βιογραφία
Γεννημένος και μεγαλωμένος στα Σκωτικά Χάιλαντς, ο Φρέιζερ εγκατέλειψε νωρίς την εκπαίδευση για να στηρίξει την οικογένειά του. Ενώ εργαζόταν στο Λονδίνο το 1908, ο Φρέιζερ εντάχθηκε στο Ανεξάρτητο Εργατικό Κόμμα, αλλά η ανεργία τον οδήγησε να μεταναστεύσει στη Νέα Ζηλανδία το 1910. Με την άφιξή του στο Όκλαντ, βρήκε εργασία ως στέλεχος της αποβάθρας και ασχολήθηκε με την πολιτική των συνδικάτων όταν εντάχθηκε στο Σοσιαλιστικό Κόμμα της Νέας Ζηλανδίας. Το 1916, συμμετείχε στην ίδρυση του ενιαίου Εργατικού Κόμματος. Πέρασε ένα χρόνο στη φυλακή για στασιασμό αφού μίλησε κατά της υποχρεωτικής στράτευσης κατά τη διάρκεια του Πρώτου Παγκοσμίου Πολέμου. Το 1918, ο Φρέιζερ κέρδισε τις ενδιάμεσες εκλογές στο Ουέλινγκτον και εισήλθε στη Βουλή των Αντιπροσώπων.

Ο Φρέιζερ έγινε υπουργός το 1935, υπηρετώντας υπό τον Μάικλ Τζόζεφ Σάβατζ. Κατείχε διάφορα χαρτοφυλάκια και είχε ιδιαίτερο ενδιαφέρον για την εκπαίδευση, την οποία θεωρούσε ζωτικής σημασίας για την κοινωνική μεταρρύθμιση. Ως Υπουργός Υγείας, εισήγαγε τον Νόμο περί Κοινωνικής Ασφάλισης του 1938, ο οποίος καθιέρωσε μια καθολική υπηρεσία υγειονομικής περίθαλψης. Ο Φρέιζερ έγινε ηγέτης του Εργατικού Κόμματος και πρωθυπουργός το 1940, μετά τον θάνατο του Σάβατζ εν ενεργεία.

Ο Φρέιζερ είναι περισσότερο γνωστός για την ηγεσία της χώρας κατά τη διάρκεια του Δευτέρου Παγκοσμίου Πολέμου, όταν κινητοποίησε εφόδια και εθελοντές της Νέας Ζηλανδίας για να υποστηρίξει τη Βρετανία, ενισχύοντας παράλληλα την οικονομία και διατηρώντας το ηθικό στο εσωτερικό μέτωπο. Σχημάτισε ένα πολεμικό υπουργικό συμβούλιο στο οποίο συμμετείχαν αρκετοί πρώην πολιτικοί αντίπαλοι. Οι Εργατικοί υπέστησαν σημαντικές απώλειες στις εκλογές 1943, αν και το κόμμα διατήρησε την πλειοψηφία του.

Μετά τον πόλεμο, συμμετείχε ενεργά στις υποθέσεις της «νέας» Κοινοπολιτείας και πιστώνεται με την αύξηση του διεθνούς κύρους της Νέας Ζηλανδίας. Ο Φρέιζερ οδήγησε το κόμμα του στην τέταρτη συνεχόμενη εκλογική νίκη του το 1946, αν και με περαιτέρω μειωμένη πλειοψηφία. Οι συνέπειες του πολέμου, συμπεριλαμβανομένων των συνεχιζόμενων ελλείψεων, επηρέαζαν τη δημοτικότητα της κυβέρνησής του. Οι Εργατικοί έχασαν τις εκλογές του 1949 και την κυβέρνηση του Φρέιζερ διαδέχθηκε η πρώτη κυβέρνηση του Εθνικού Κόμματος. 

Σχεδόν ακριβώς ένα χρόνο αργότερα, ο Φρέιζερ πέθανε από καρδιακή προσβολή σε ηλικία 66 ετών.

## Παραπομπές


Κατηγορία:Σκωτσέζοι πολιτικοί
Κατηγορία:Πρωθυπουργοί της Νέας Ζηλανδίας
Περιορισμός συνάρτησης

Στα μαθηματικά, **περιορισμός** μίας συνάρτησης ονομάζεται μία συνάρτηση που έχει πεδίο ορισμού ένα υποσύνολο της αρχικής συνάρτησης και στο οποίο λαμβάνει τις ίδιες τιμές.

Πιο συγκεκριμένα, για την συνάρτηση f : X \to Y με πεδίο ορισμού X και πεδίο τιμών Y, η συνάρτηση g : Z \to Y με 
:g(z) = f(z) για κάθε z \in Z
είναι ο περιορισμός της f στο σύνολο Z \subseteq X.  

Ισοδύναμα είναι η συνάρτηση 
:g = \{ (z, y) : z \in Z \land y = f(z) \}.

Ο περιορισμός της f στο σύνολο Z συμβολίζεται ως f_{|Z} ή f/Z ή f|Z. Η συνάρτηση f λέμε ότι είναι **επέκταση** της f_{|Z}.

## Παραδείγματα
* Έστω 
::f : [0, \infty) \to [0, \infty) με f(x) = \sqrt{x} 
:και
::g : [2, 3] \to [0, \infty) με g(x) = \sqrt{x}.
:Η g είναι περιορισμός της f στο διάστημα [2, 3] (και η g είναι επέκταση της f).

* Έστω A = \{a_1, a_2, a_3, a_4 \} και B = \{ b_1, b_2, b_3, b_4, b_5\}, 
::f = \{ (a_1, b_4), (a_2, b_3), (a_3, b_1), (a_4, b_3) 
:και
::g = \{ (a_1, b_4), (a_4, b_3) \}.
:Η g είναι περιορισμός της f στο σύνολο Z = \{a_1, a_4 \} (και η g είναι επέκταση της f).
* Έστω 
::f : [0, \infty) \to [0, \infty) με f(x) = \sqrt{x} 
:και
::g : [2, 3] \to [0, \infty) με g(x) = \sqrt{x}.
:Η g είναι περιορισμός της f στο διάστημα [2, 3] (και η g είναι επέκταση της f).
* H συνάρτηση γάμμα είναι επέκταση της συνάρτησης του παραγοντικού από τους φυσικούς αριθμούς στους πραγματικούς.  

## Ιδιότητες
* O περιοσιμός μίας συνάρτησης f:X\rightarrow Y στο πεδίο ορισμού της X δίνει την αρχική συνάρτηση, δηλαδή f_{|X} = f.
* (**[[Ταυτοδυναμία]]**) Περιορίζοντας μία συνάρτηση στο ίδιο σύνολο δύο φορές είναι το ίδιο με το να την περιορίσουμε μία φορά, 
::(f_{|A})_{|A} = f_{|A}, για κάθε A \subseteq X
:και επίσης 
::(f_{|A})_{|B} = f_{|A \cap B}, για κάθε A, B \subseteq X.
* Ο περιορισμός μίας συνεχούς συνάρτησης είναι συνεχής.
## Δείτε επίσης
* Πεδίο ορισμού συνάρτησης

## Παραπομπές


Κατηγορία:Μαθηματικές συναρτήσεις
Ουέλλαντ

Το **Ουέλλαντ** (αγγλικά: Welland) είναι πόλη στον Περιφερειακό Δήμο του Νιαγάρα, στο νότιο Οντάριο του Καναδά. Το 2021, είχε πληθυσμό 55.750 κατοίκους.

Η πόλη βρίσκεται στο κέντρο της περιοχής του Νιαγάρα και απέχει περίπου μισή ώρα οδικώς από το Ναϊάγκαρα Φολς, το Ναϊάγκαρα-ον-δε-Λέικ, το Σαιντ Κάθαρινς και το Πορτ Κόλμπορν. Παραδοσιακά είναι γνωστή ως το μέρος όπου συναντιούνται οι ράγες και το νερό, αναφερόμενο στους σιδηροδρόμους από το Μπάφαλο προς το Τορόντο και το νοτιοδυτικό Οντάριο, και στις υδάτινες οδούς της Διώρυγας Ουέλλαντ και του Ποταμού Ουέλλαντ, που έπαιξαν σημαντικό ρόλο στην ανάπτυξη της πόλης. Η πόλη έχει αναπτυχθεί και στις δύο πλευρές του Ποταμού Ουέλλαντ και της Διώρυγας Ουέλλαντ, η οποία συνδέει τη λίμνη Ήρι με τη λίμνη Οντάριο.

## Παραπομπές


Κατηγορία:Πόλεις του Οντάριο
Καραβάς Τρύπης Λακωνίας

Ο **Καραβάς** Τρύπης είναι πολύ μικρός οικισμός της Πελοποννήσου στην Λακωνία.

## Γενικά στοιχεία
Ο Καραβάς βρίσκεται προς τα δυτικά όρια με την Περιφερειακή Ενότητα Μεσσηνίας, δυτικά του Ευρώτα ποταμού σε υψόμετρο περίπου 220 μέτρα. Απέχει μόλις 4 χιλιόμετρα Β.-ΒΔ. από την Σπάρτη και 10 χιλιόμετρα Α. από την Τρύπη.

Αναφέρεται επίσημα, ως ξεχωριστός οικισμός για πρώτη φορά το 1981 να απογράφεται στην τότε κοινότητα Τρύπης. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Τρύπη και τον Σταυρό αποτελούν την Κοινότητα Τρύπης, που υπάγεται στη Δημοτική Ενότητα Μυστρά  του Δήμου Σπάρτης και σύμφωνα με την απογραφή 2021 απογράφησαν 29 κάτοικοι. Οι απογραφές πληθυσμού είναι:

## Εξωτερικοί σύνδεσμοι

* Η ιστορία του Καραβά Λακωνίας (και των 3 συνοικισμών).

## Σημείωση
Στον ίδιο δήμο Λακωνία και σε μικρή απόσταση βόρεια (δυτικά του Ευρώτα) είναι οι συνώνυμοι οικισμοί: Καραβάς της κοινότητας Λογγάστρας και Καραβάς της κοινότητας Σουστιάνων ενώ στον Δήμο Ανατολικής Μάνης είναι ο Καραβάς της κοινότητας Οιτύλου. 

## Παραπομπές


Καραβάς Τρύπης
Καραβάς Τρύπης
Σύνολο τιμών συνάρτησης

Στα μαθηματικά, **σύνολο τιμών μίας συνάρτησης** (ή **εικόνα συνάρτησης**) είναι το σύνολο των τιμών που μπορεί να πάρει η συνάρτηση. Πιο αυστηρά, για μία συνάρτηση f : X \to Y το σύνολο τιμών είναι το σύνολο από τα στοιχεία y \in Y για τα οποία υπάρχει x \in X ώστε f(x) = y, δηλαδή
:\{ y \in Y : \exists x \in X . f(x) = y \}.
Το σύνολο αυτό συνήθως συμβολίζεται ως f(X)

Το πεδίο τιμών μίας συνάρτησης είναι υπερσύνολο του συνόλου τιμών, δηλαδή f(X) \subseteq Y, και τα δύο ταυτίζονται όταν η συνάρτηση είναι επί.

## Παραδείγματα

* Η συνάρτηση f : [0, \infty) \to [0, \infty) με f(x) = \sqrt{x} έχει σύνολο τιμών (και πεδίο τιμών) [0, \infty). 
* Η συνάρτηση f : [5, \infty) \to [0, \infty) με f(x) = \sqrt{x} έχει σύνολο τιμών [\sqrt{5}, \infty) και πεδίο τιμών [0, \infty). 
* Η συνάρτηση f : [-2, 22] \to [0, \infty) με f(x) = \sqrt{x + 3} έχει σύνολο τιμών [1, 5] και πεδίο τιμών [0, \infty).
* Η συνάρτηση f : A \to B για A = \{ a_1, a_2, a_3, a_4 \} και B = \{ b_1, b_2, b_3, b_4, b_5 \} με f = \{ (a_1, b_4), (a_2, b_3), (a_3, b_1), (a_4, b_3) \} έχει σύνολο τιμών .
* Η συνάρτηση ημιτόνου f : \R \to \R με f(x) = \sin(x) έχει σύνολο τιμών [-1, 1].
* Η εκθετική συνάρτηση f : \R \to \R με f(x) = e^x έχει σύνολο τιμών [0, \infty).
* Η συνάρτηση προσήμου \sgn(x) έχει σύνολο τιμών \{ -1, 0, +1\}.
* Η συνάρτηση f : \N \to \R με f(x) = x^2 έχει σύνολο τιμών \{ 0, 1, 4, 9, \ldots \} και πεδίο τιμών \R.
* Η συνάρτηση f : \R \to \R με f(x) = x^2 έχει σύνολο τιμών [0, \infty) και πεδίο τιμών \R.
* Η συνάρτηση f : \N \to \R με f(x) = x+2 έχει σύνολο τιμών \N \setminus \{0,1\} = \{2, 3, 4, \ldots, \} και πεδίο τιμών \R.
* Η συνάρτηση f : \R \to \R με f(x) = x+2 έχει σύνολο τιμών \R και πεδίο τιμών \R.

## Δείτε επίσης
* Εικόνα (μαθηματικά)
* Πεδίο τιμών
* Πεδίο ορισμού συνάρτησης

## Παραπομπές


Κατηγορία:Μαθηματικές συναρτήσεις
Κατηγορία:Θεωρία συνόλων
Βουλευτικές εκλογές στο Ναουρού 2025

Οι βουλευτικές εκλογές διεξήχθησαν στο Ναούρου στις 11 Οκτωβρίου 2025. Διεξήχθησαν ταυτόχρονα με ένα συνταγματικό δημοψήφισμα.

## Εκλογικό σύστημα
Τα 19 μέλη του Κοινοβουλίου εκλέγονται από οκτώ πολυεδρικές εκλογικές περιφέρειες χρησιμοποιώντας το σύστημα Dowdall, μια εκδοχή της κατάταξης κατά προτίμηση· οι ψηφοφόροι κατατάσσουν τους υποψηφίους, με τις ψήφους να υπολογίζονται ως κλάσμα της μονάδας διαιρούμενης με τον αριθμό κατάταξης (π.χ. ένας υποψήφιος που κατατάσσεται δεύτερος θα λάβει )· οι υποψήφιοι με το υψηλότερο σύνολο εκλέγονται. Δεν υπάρχουν πολιτικά κόμματα, επομένως όλοι οι υποψήφιοι κατεβαίνουν ως ανεξάρτητοι. Άτυπες ομάδες σχηματίζονται στο Κοινοβούλιο, αλλά η σύνθεσή τους είναι ρευστή.

Το Κοινοβούλιο εκλέγεται για τριετή θητεία, αλλά μπορεί να διαλυθεί νωρίτερα. Η κυβέρνηση, η οποία αποτελείται από τον Πρόεδρο και το Υπουργικό Συμβούλιο, πρέπει να διατηρεί την υποστήριξη της πλειοψηφίας στο Κοινοβούλιο.

Όλοι οι πολίτες ηλικίας 20 ετών και άνω επιτρέπεται να ψηφίσουν· μόλις ένα άτομο φτάσει στην εκλογική ηλικία, προστίθεται αυτόματα στους εκλογικούς καταλόγους. Η ψηφοφορία είναι υποχρεωτική στο Ναούρου· τα άτομα που δεν ψηφίζουν χωρίς επαρκή αιτιολογία υποχρεούνται να πληρώσουν πρόστιμο. Οι Ναουρουανοί που αποδεικνύουν ασθένεια, νοσηλεύονται ή δεν βρίσκονται στη χώρα την ημέρα των εκλογών εξαιρούνται. Ωστόσο, οι Ναουρουανοί στο εξωτερικό την ημέρα της ψηφοφορίας έχουν τη δυνατότητα να συμμετάσχουν μέσω εξουσιοδοτημένης ψήφου, όπου ένα άτομο αναθέτει σε κάποιον στο Ναούρου να ψηφίσει εκ μέρους του. Η εκλογική επιτροπή παρέχει υπηρεσία κινητής ψηφοφορίας για ψηφοφόρους που νοσηλεύονται ή δεν μπορούν να μεταβούν σε εκλογικά κέντρα λόγω ανικανότητας, με το προσωπικό των εκλογών να μεταβαίνει σε αυτούς ώστε να διασφαλιστεί ότι μπορούν να ψηφίσουν.

## Ιστορικό
Το 24ο Κοινοβούλιο του Ναούρου διαλύθηκε στις 26 Σεπτεμβρίου 2025. Στις επακόλουθες βουλευτικές εκλογές συμμετείχαν 60 υποψήφιοι. Οι εκλογές παρακολουθήθηκαν από το Φόρουμ Νήσων του Ειρηνικού.

## Αποτελέσματα

## Επακόλουθα
Μετά τις βουλευτικές εκλογές, ο Μάρκους Στίβεν επανεξελέγη πρόεδρος της Βουλής, και η Ιζαμπέλα Νταγκεάγκο εξελέγη αντιπρόεδρος της Βουλής. Στις 14 Οκτωβρίου διεξήχθη έμμεση προεδρική εκλογή. Ο εν ενεργεία πρόεδρος Ντέιβιντ Αντέανγκ επανεξελέγη χωρίς αντίπαλο.

## Παραπομπές


2025
Ναουρου
Αμφιμονοσήμαντη συνάρτηση

Στα μαθηματικά, μία συνάρτηση είναι **αμφιμονοσήμαντη** (ή **αμφεικονική**) αν είναι ένα προς ένα και επί. Ισοδύναμα, κάθε στοιχείο του πεδίο ορισμού της αντιστοιχείται σε ακριβώς ένα στοιχείο του πεδίο τιμών της, και κάθε στοιχείο του πεδίου τιμών της αντιστοιχείται από ένα στοιχείο του πεδίου ορισμού της.

Πιο αυστηρά, μία συνάρτηση f : X \to Y είναι αμφιμονοσήμαντη αν 
:(ένα προς ένα) \forall x, y \in A. \ f(x) = f(y) \Rightarrow x = y, και
:(επί) \forall y \in Y. \ \exists x\in X. \ f(x) = y.

## Παραδείγματα

* Η συνάρτηση f : \R \to [0, \infty) με f(x) = e^x είναι αμφιμονοσήμαντη. 
* Για κάθε \alpha \neq 0, \beta \in \R η συνάρτηση f : \R \to \R με f(x) = \alpha x + \beta είναι αμφιμονοσήμαντη.
* Η συνάρτηση f : [0, \infty) \to [0, \infty) με f(x) = x^2.
* Η συνάρτηση f : [-\pi/2, \pi/2] \to [-1, 1] με f(x) = \sin(x) είναι αμφιμονοσήμαντη.
* Έστω A = \{ a_1, a_2, a_3, a_4 \} και B = \{ b_1, b_2, b_3, b_4. Η συνάρτηση f = \{ (a_1, b_3), (a_2, b_4), (a_3, b_2), (a_4, b_1) \} είναι αμφιμονοσήμαντη (δείτε σχήμα).
* Η συνάρτηση f : \N \to \Z με
::f(n) = \begin{cases}
  n /2 & \text{αν }n\text{ ζυγός}, \\
  -(n+1)/2 & \text{αν }n\text{ μονός}.
  \end{cases}
* Για κάθε σύνολο S η ταυτοτική συνάρτηση \mathrm{id}_S είναι αμφιμονοσήμαντη. 

Ενώ οι εξής συναρτήσεις δεν είναι:
* Η συνάρτηση f : \R \to \R με f(x) = e^x *δεν* είναι αμφιμονοσήμαντη, καθώς οι αρνητικές τιμές δεν αντιστοιχούνται από κάποια τιμή στο πεδίο ορισμού.
* Η συνάρτηση f : \R \to [0, \infty) με f(x) = x^2, καθώς f(-3) = f(3).
* Η συνάρτηση f : [-\pi, \pi] \to [-1, 1] με f(x) = \sin(x) είναι αμφιμονοσήμαντη, καθώς \sin(0) = \sin(\pi).
* Η συνάρτηση f : \N \to \N με f(n) = n \bmod 5, καθώς f(2) = f(12).

## Ιδιότητες
* Η σύνθεση δύο αμφιμονοσήμαντων συναρτήσεων είναι αμφιμονοσήμαντη.
* Η αντίστροφη σχέση μίας συνάρτησης f είναι συνάρτηση αν και μόνο αν η f είναι αμφιμονοσήμαντη.
* Έστω X και Y δύο πεπερασμένα σύνολα. 
**Αν η f είναι ένα προς ένα, τότε η f είναι αμφιμονοσήμαντη.
**Αν η f είναι επί, τότε η f είναι αμφιμονοσήμαντη.
* Έστω μία ένα προς ένα συνάρτηση f : X \to Y. Η συνάρτηση g : X \to f(X) με g(x) = f(x) είναι αμφιμονοσήμαντη.

## Πλήθος αμφιμονοσήμαντων συναρτήσεων
Μεταξύ δύο πεπερασμένων συνόλων X και Y υπάρχουν |X|! δυνατές αμφιμονοσήμαντες συναρτήσεις αν |X| = |Y|, διαφορετικά δεν υπάρχει καμία. Οι συναρτήσεις αυτές είναι ισομορφικές στις μεταθέσεις των στοιχείων του Y.

## Δείτε επίσης
* Ένα προς ένα συνάρτηση
* Επί συνάρτηση

## Παραπομπές


Κατηγορία:Θεμελιώδεις έννοιες θεωρίας συνόλων
Κατηγορία:Μαθηματικές συναρτήσεις
Νγκουγιέν Τράι

**Ο Νγκουγιέν Τράι** (1380-1442), με το ψευδώνυμο **Ουκ Τράι** , ήταν Βιετναμέζος Κομφουκιανός λόγιος , ποιητής και πολιτικός κατά τη διάρκεια των δυναστειών Χο και Λε . Είναι ένας τυπικός εκπρόσωπος της νεοκομφουκιανικής σχολής Ντάι Βιετ τον 15ο αιώνα .

## Συνεισφορές στη βιετναμέζικη λογοτεχνία και τον πολιτισμό
Χάρη στις γνώσεις του σε διάφορους τομείς, ο Nguyên Trai συμβάλλει σημαντικά στη λογοτεχνική και πολιτιστική ανάπτυξη του Βιετνάμ.

Στον λογοτεχνικό τομέα, ήταν ένας από τους πρώτους συγγραφείς που δημιούργησαν έργα στην εθνική γλώσσα. Επέδειξε επίσης μεγάλο ταλέντο στη συγγραφή στα κινέζικα.

Όσο για την ιδεολογία του, αυτή συνδέεται στενά με τον Κομφουκιανισμό, σε συνδυασμό με τον Βουδισμό και τον Ταοϊσμό . Ο Νγκουγιέν Τράι διερευνά πλήρως τις κομφουκιανικές έννοιες της καλοσύνης και της δικαιοσύνης. Οι σκέψεις του εκφράζονται με σαφήνεια στα ποιήματα που προορίζονται να τον διδάξουν, καθώς και σε εκείνα των μελών της οικογένειάς του.

## Παραπομπές


Κατηγορία:Βιετναμέζοι
Τζοβάννι Κολόννα (απεβ. 1245)

Τζοβάννι Κολόννα (απεβ. 1245)

Ο **Τζιοβάνι Κολόννα**, ιταλ.: *Giovanni Colonna* (απεβ. 28 Ιανουαρίου 1245) ήταν καρδινάλιος τής Καθολικής Εκκλησίας.

Ο Τζιοβάνι ήταν μέλος τής ρωμαϊκής ευγενούς οικογένειας των Κολόννα.  Ο πατέρας του ήταν ο Οντόνε ντι Πιέτρο Κολόννα, μέλος τής ακολουθίας τού αυτοκράτορα Ερρίκου ΣΤ΄ το 1195.   Τα αδέλφια του ήταν ο Λαντόλφο, ο Οντόνε και ο Τζιορντάνο. Η ημερομηνία γέννησής του είναι άγνωστη. Η πρώτη του εμφάνιση στα σωζόμενα αρχεία είναι από το 1203. Έφερε τον τίτλο *τού magister*, αλλά τίποτε δεν είναι γνωστό για την εκπαίδευσή του. Απέκτησε δωρεά στην Αγγλία λίγο πριν γίνει καρδινάλιος. Αργότερα πρόσθεσε και άλλα, διατηρώντας καλές σχέσεις με τους βασιλείς Ιωάννη και Ερρίκο Γ΄. 

Ο Κολόννα διορίστηκε καρδινάλιος-διάκονος τού Σάντι Τζιοβάννι ε Πάολο αλ Τσέλιο τον Μάιο τού 1206 από τον πάπα Ιννοκέντιο Γ΄.  Δεν ήταν εξέχων υπό τον Ιννοκέντιο Γ΄, και εργάστηκε κυρίως στη Ρωμαϊκή Κουρία. Καταγράφεται τελευταία φορά ως καρδινάλιος-διάκονος στις 22 Δεκεμβρίου 1216.  Τον Φεβρουάριο τού 1217, ο πάπας Ονώριος Γ΄ τον προήγαγε σε καρδινάλιο-ιερέα τής Σάντα Πρασέντε. 

Στις 21 Απριλίου 1217, ο Ονώριος Γ΄ διόρισε τον Κολόννα παπικό απεσταλμένο στη Λατινική Ανατολή.  Συνόδευσε τον Λατίνο αυτοκράτορα Πέτρο στην Ήπειρο, όπου αιχμαλωτίστηκαν από τον Θεόδωρο Κομνηνό Δούκα.  Με παπική παρέμβαση, ο Κολόννα απελευθερώθηκε στις αρχές τού 1218. Συνέχισε στην Κωνσταντινούπολη, όπου υποστήριξε την αυτοκράτειρα Γιολάντα μέχρι το τέλος της τον Σεπτέμβριο του 1219, όταν ανέλαβε τα ηνία τής διακυβέρνησης.  Επέστρεψε στη Ρώμη το 1222, φέρνοντας μαζί του το κειμήλο τής Στήλης τής Μαστιγώσεως. 

Ο Κολόννα συμμετείχε στα κονκλάβια τού 1216 (εκλογή Ονωρίου Γ΄), τού 1227 (πάπας Γρηγόριος Θ΄) και τού 1243 (πάπας Ιννοκέντιος Δ΄). Ήταν ένας από τους ηγέτες τού παπικού στρατού στον Πόλεμο των Κλειδιών (1228–1229) και διαπραγματευτής τής Συνθήκης τού Σαν Τζερμάνο (1230).

## Αναφορές

Κατηγορία:Φυλακισμένοι και κρατούμενοι του Δεσποτάτου της Ηπείρου
Κατηγορία:Οικογένεια Κολόννα
NGC 6769

Ο **[[Νέος Γενικός Κατάλογος|NGC]] 6769** είναι ιδιόμορφος σπειροειδής γαλαξίας στον αστερισμό Ταώ. Η ταχύτητα του συγκριτικά με την κοσμική ακτινοβολία υποβάθρου είναι  και κατά συνέπεια βάσει του νόμου του Χαμπλ απέχει  εκατομμύρια έτη φωτός. Τον ανακάλυψε ο αστρονόμος Τζων Χέρσελ (John Herschel) στις 11 Αυγούστου 1836.

Ο γαλαξίας αυτός καταγράφεται μαζί με τον NGC 6770 ως **VV304** στον κατάλογο αλληλεπιδρώντων γαλαξιών των Βοροντσόφ-Βελγιαμίνωφ. Συμπεριλαμβανομένου και του NGC 6771, έχει αποδοθεί στους τρεις γαλαξίες το προσωνύμιο «Η Μάσκα του Διαβόλου».

## Ομάδα γαλαξιών
Ο NGC 6769 εντάσσεται στην ομάδα γαλαξιών IC 4845 (γνωστή και ως LGG 427), στην οποία περιλαμβάνονται 14 γαλαξίες, συμπεριλαμβανομένων των NGC 6739, NGC 6746, NGC 6770 και NGC 6782.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 6769:
* Ο τύπου Ιa **SN 1997de** στις 27 Αυγούστου 1997.
* Ο αγνώστου τύπου **SN 2006ox** στις 26 Νοεμβρίου 2006.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ιδιόμορφοι γαλαξίες
Κατηγορία:Αλληλεπιδρώντες γαλαξίες
6769
63042
Κατηγορία:Ταώς (αστερισμός)
Κρίση στην Αθηένου (1988)

Η **κρίση στην Αθηένου το 1988** ήταν ένα επεισόδιο που σημειώθηκε στο χωριό Αθηένου της επαρχίας Λάρνακας στην Κύπρο αναμεταξύ της Αστυνομίας Κύπρου και στρατιώτη των Τουρκικών Δυνάμεων Κατοχής εντός της Γραμμής Κατάπαυσης του Πυρός.

## Συμβάν
Στις 28 Μαΐου 1988, στρατιώτης των Τουρκικών Δυνάμεων Κατοχής σταύρωσε την Γ.Κ.Π. και εισήλθε παράνομα σε ένα σπίτι στο οποίο έμενα μια οικογένεια με το παιδί τους στην Αθηένου, δοκιμάζοντας να αιχμαλωτίσει την οικογένεια.

Ενώ η οικογένεια κατέφερε να ξεφύγει, η κραυγές της μητέρες ακούστηκαν στο κοντινό φυλάκιο της Εθνικής Φρουράς και 2 στρατιώτες πήγαν να δουν τι γινόταν άοπλοι, οπού τους πυροβόλησε ο Τούρκος, σκοτώνοντας τον ένα και τραυματίζοντας τον άλλο.

## Έφοδος της Αστυνομίας
Η Αστυνομία Κύπρου έφθασε στο σημείο και σε συνεννόηση με την Εθνική Φρουρά περικύκλωσαν την περιοχή. Δοκιμάσαν να διαπραγματευτούν με τον δράστη να παραδοθεί αλλά αρνήθηκε και άρχισε να πυροβολεί προς την κατεύθυνση των αστυνομικών και ως αποτέλεσμα, κλήθηκε ο Ειδικός Αντιτρομοκρατικός Ουλαμός της ΜΜΑΔ να επέμβει. Ο ΕΑΟ έκανε έφοδο στο σπίτι, πυροβόλησαν και σκότωσαν τον Τούρκο υπαξιωματικό.

## Συνέπειες και αντιδράσεις
Αναφέρθηκε ότι ο δράστης ήταν ο Δεκανέας Yusup Sanli και η κυβέρνηση της Κύπρου ήρθε στο συμπέρασμα ότι ο δράστης δοκίμασε να βιάσει την γυναίκα.

Η Τουρκική κυβέρνηση ισχυρίστηκε ότι ο στρατιώτης (δράστης) ήταν καταζητούμενος για λιποτάκτης και ότι είχε χαθεί δύο μέρες πριν.

Η de facto κυβέρνηση στα κατεχόμενα ισχυρίστηκε ότι ο στρατιώτης είχε αυτομολήσει ή «απλώς είχε «χάσει τον δρόμο του» και συνέχισε λέγοντας ότι θα έθετε τις ανησυχίες της στον τότε Γενικό Γραμματέα των Ηνωμένων Εθνών Χαβιέρ Πέρες ντε Κουέγιαρ σχετικά με το πώς ο στρατιώτης μπήκε στην ουδέτερη ζώνη απαρατήρητος από την UNFICYP και γιατί ο ΟΗΕ είχε επιτρέψει στην Κυπριακή Εθνοφρουρά να εισέλθει στην ουδέτερη ζώνη.

## Ανάμνηση
Έχει τοποθετηθεί μνημείο στο φυλάκιο όπου υπηρέτησε ο στρατιώτης της Εθνικής Φρουράς Χαραλάμπους Χαραλάμπους και τελείται ετήσια μνήμη του στρατιώτη.

## Παραπομπές
Αλ-Αντίλ Β΄

Ο **Αλ-Μαλίκ αλ-Αντίλ Σαγίφ αντ-Ντιν Αμπού Μπακρ ιμπν Νασίρ αντ-Ντιν Μουχαμάντ**, αραβ.: سيف الدين الملك العادل أبو بكر بن ناصر الدين محمد, πιο γνωστός ως *αλ-Αντίλ Β΄* ( 1221 – 9 Φεβρουαρίου 1248) ήταν ο Αγιουβίδης σουλτάνος τής Αιγύπτου από το 1238 έως το 1240.

Όταν ο πατέρας του, αλ-Καμίλ, ανιψιός τού Σαλαντίν, απεβίωσε το 1238, ο αλ-Αντίλ Β' τον ακολούθησε κάπως απροετοίμαστος. Όταν η χώρα βυθίστηκε στην αναρχία, ο εξόριστος ετεροθαλής αδελφός του, ας-Σαλίχ Αγιούμπ, άδραξε την ευκαιρία και τον καθαίρεσε. Ο αλ-Αντίλ απεβίωσε στη φυλακή οκτώ χρόνια αργότερα.

Οι σύγχρονοι Μουσουλμάνοι ιστορικοί έγραψαν με αποδοκιμασία για την «ακανθώδη ζωή και τα χαλαρά ήθη» τού αλ-Αντίλ Β΄.  Αυτό φαίνεται να επιβεβαιώνεται από μία ένθετη ορειχάλκινη λεκάνη που κατασκευάστηκε γι' αυτόν από τον αρχιτεχνίτη Αχμάντ αλ-Ντακί αλ-Μαουσιλί, η οποία περιέχει μία «κάπως ριζοσπαστική» απεικόνιση πλήρους γυμνού, το μόνο γνωστό παράδειγμα από τη μεσαιωνική ισλαμική μεταλλοτεχνία.  
Αρχείο:Basin_of_al-Adil_II_Louvre_OA5991.jpg|εναλλ.=Basin made by Ahmad al-Dhaki al-Mawsili for al-Adil II, 1238-1240. Louvre Museum.| Λεκάνη φτιαγμένη από τον Aχμάντ αλ-Ντακί αλ-Μαουσιλί για τον αλ-Αντίλ Β΄, 1238-1240. Μουσείο του Λούβρου. 
Αρχείο:Incense_Burner_of_Sultan_al-Adil_II.jpg|εναλλ.=Incense burner of Sultan al-Adil II.| Θυμιατήριο του σουλτάνου αλ-Αντίλ Β΄.


## Δείτε επίσης
* Κατάλογος ηγεμόνων τής Αιγύπτου

## Αναφορές

Κατηγορία:Αγιουβίδες
Αλ-Μανσούρ Νασίρ αλ-Ντιν Μουχαμάντ

Ο **Αλ-Μανσούρ Νασίρ αλ-Ντιν Μουχαμάντ** , αραβ.:منصور ناصر الدين محمد بن العزيز (1189 – μετά το 1216) ήταν ο τρίτος Αγιουβίδης σουλτάνος τής Αιγύπτου, κυβερνώντας από το 1198 έως το 1200.

## Βιογραφία
Εγγονός τού ιδρυτή τής δυναστείας των Αγιουβιδών, Σαλαντίν, ο αλ-Μανσούρ διαδέχθηκε τον πατέρα του αλ-Αζίζ Ουθμάν -μετά το τέλος τού τελευταίου το 1198- σε ηλικία 12 ετών.  Στη συνέχεια ακολούθησε διαμάχη μεταξύ διαφορετικών στρατιωτικών παρατάξεων, σχετικά με το ποιος θα έπρεπε να υπηρετήσει ως *atabeg al-asakir* (αρχιστράτηγος) και αποτελεσματικός αντιβασιλιάς. Η μία παράταξη, οι Σαλαχίγια, *[[Μαμελούκοι]]* τού Σαλαντίν, ήθελε ο αδελφός τού Σαλαντίν, ο αλ-Αντίλ, να αναλάβει αυτόν τον ρόλο, καθώς θεωρούνταν ικανός και έμπειρος. Η άλλη παράταξη, οι Ασαντίγια, Μαμελούκοι τού θείου τού Σαλαντίν, Ασάντ αντ-Ντιν Σιρκούχ, ευνοούσαν τον μεγαλύτερο γιο τού Σαλαντίν, αλ-Αφντάλ. 

Στη μάχη που ακολούθησε ο αλ-Αφντάλ είχε το αρχικό πλεονέκτημα ότι βρισκόταν στην Αίγυπτο, ενώ ο αλ-Αντίλ βρισκόταν στη Συρία. Ο αλ-Αφντάλ ανακηρύχθηκε *atabeg*. Ξεκίνησε πόλεμος μεταξύ τους, και ο αλ-Αφντάλ επιτέθηκε στη Δαμασκό, αλλά σύντομα έχασε το πλεονέκτημα, και τον Φεβρουάριο τού 1200 (Ραμπί Β΄ 596), ο αλ-Αντίλ εισήλθε στο Κάιρο. Μέσα σε λίγες ημέρες αφαίρεσε το όνομα τού αλ-Μανσούρ από το *khutbah* τής προσευχής τής Παρασκευής, και το αντικατέστησε με το δικό του, εκθρονίζοντας έτσι τον αλ-Μανσούρ. 

Μετά την εκθρόνισή του, ο αλ-Μανσούρ εξορίστηκε στο Χαλέπιο τής Συρίας. Εκεί, έζησε στην Αυλή τού θείου του, εμίρη αλ-Ζαχίρ Γκαζί, ο οποίος το 1216 τον τοποθέτησε στη σειρά διαδοχής τού εμιράτου, σε περίπτωση που οι γιοι του απεβίωναν πριν από αυτόν. Δεν είναι γνωστό τίποτε περισσότερο για τον αλ-Μανσούρ.

## Αναφορές

Κατηγορία:Αγιουβίδες
Επίπεδο (βίντεοπαιχνίδια)

Στα βιντεοπαιχνίδια, ένα **επίπεδο** (που αναφέρεται επίσης ως **χάρτης**, **αποστολή**, **στάδιο**, **πορεία** ή **γύρο**, ανάλογα με το πλαίσιο) είναι ο οποιοσδήποτε χώρος διαθέσιμος στον παίκτη κατά τη διάρκεια της ολοκλήρωσης ενός στόχου. Τα επίπεδα βιντεοπαιχνιδιών γενικά έχουν προοδευτικά αυξανόμενη δυσκολία να προσελκύσουν τους παίκτες με διαφορετικά επίπεδα δεξιοτήτων.  Κάθε επίπεδο μπορεί να παρουσιάσει νέες έννοιες και προκλήσεις για να κρατήσει το ενδιαφέρον του παίκτη υψηλά, όστε για να παίξει για μεγάλο χρονικό διάστημα. 

Σε παιχνίδια με γραμμική εξέλιξη, τα επίπεδα μπορούν η περιοχές ενός μεγαλύτερου κόσμου, όπως η Ζώνη των Πράσινων λόφων από την σειρά Sonic the Hedgehog. Τα παιχνίδια μπορούν επίσης να έχουν διασυνδεδεμένα επίπεδα, που αντιπροσωπεύουν τοποθεσίες.  Παρόλο που η πρόκληση σε ένα παιχνίδι είναι συχνά να νικήσεις κάποιον χαρακτήρα, τα επίπεδα σχεδιάζονται ενίοτε με δοκιμασία κίνησης, όπως ένας γρίφος με άλματα, μια μορφή πίστας εμποδίων.  Οι παίκτες πρέπει να εκτιμούν την απόσταση μεταξύ πλατφορμών ή προεξοχών και να πηδούν με ασφάλεια μεταξύ τους για να φτάσουν στην επόμενη περιοχή.  Αυτά τα παζλ μπορούν να επιβραδύνουν την ταχύτητα για τους παίκτες των παιχνιδιών γρήγορης δράσης.  Το προτελευταίο κεφάλαιο του Half-Life, "Interloper", περιελάμβανε πολλαπλές μετακινόμενες πλατφόρμες ψηλά στον αέρα με εχθρούς να πυροβολούν τον παίκτη από όλες τις πλευρές. 

## Παραπομπές
Αλ-Αζίζ Ουθμάν

Ο **Αλ-Μαλίκ Αλ-Αζίζ Ουθμάν ιμπν Σαλάχ Αντ-Ντιν Γιουσούφ** (1171 – 29 Νοεμβρίου 1198) ήταν ο δεύτερος Αγιουβίδης σουλτάνος της Αιγύπτου . Ήταν ο δεύτερος γιος τού Σαλαντίν. 

## Ο βίος του
Πριν από το τέλος του, ο Σαλαντίν είχε μοιράσει τις κτήσεις του μεταξύ των συγγενών του: ο Αλ-Αφντάλ έλαβε την Παλαιστίνη και τη Συρία, ο Αλ-Αζίζ έγινε ηγεμόνας τής Αιγύπτου, ο Αλ-Ζαχίρ έλαβε το Χαλέπιο, ο Αλ-Αντίλ Α΄ έλαβε το Καράκ και το Σαουμπάκ, και ο Τουράν-Σαχ διατήρησε την Υεμένη. Σύντομα ξεκίνησε σύγκρουση μεταξύ τους, με τον Αλ-Αντίλ να γίνεται ο αδιαμφισβήτητος ηγεμόνας τής Συρίας, τής Άνω Μεσοποταμίας, τής Αιγύπτου και τής Υεμένης. 

Παρά το γεγονός ότι ο Αλ-Αζίζ είχε κληρονομήσει την κυριαρχία σε ολόκληρη την αυτοκρατορία των Αγιουβιδών, σύντομα έπρεπε να αντιμετωπίσει εξεγέρσεις από τους Ζενγκίδες εμίρηδες τής Μοσούλης, και από τους Αρτουκίδες στο νότιο Ιράκ. Όταν ο Αλ-Αφντάλ απέλασε όλους τους υπουργούς, που είχε αφήσει ο πατέρας του για να τον υποστηρίζουν, αυτοί ήρθαν στην Αίγυπτο, ζητώντας από τον Αλ-Αζίζ να ανακαταλάβει τη Συρία. Το 1194 ο Αλ-Αζίζ πολιόρκησε τη Δαμασκό. Ο Αλ-Αφντάλ ζήτησε βοήθεια από τον αδελφό τού Σαλαντίν, Αλ-Αντίλ Α΄, ο οποίος συνάντησε τον Αλ-Αζίζ και κατάφερε να επιφέρει συμφιλίωση.

Το 1195 ο Αλ-Αζίζ επιτέθηκε ξανά στη Συρία, αλλά ο Αλ-Αφντάλ κατάφερε να πείσει μερικούς από τους εμίρηδες τού στρατού τού Αλ-Αζίζ να λιποτακτήσουν. Αργότερα, ο Αλ-Αδίλ συμμάχησε με τον αλ-Αζίζ εναντίον τού Αλ-Αφντάλ, ο οποίος πολιορκήθηκε και συνελήφθη στη Δαμασκό στις 3 Ιουλίου 1196. Ο Αλ-Αφντάλ εξορίστηκε στο Σαλχάντ, ενώ ο Αλ-Αζίζ ανακηρύχθηκε ανώτατος ηγεμόνας τής αυτοκρατορίας των Αγιουβιδών. Ωστόσο, το μεγαλύτερο μέρος τής αποτελεσματικής εξουσίας βρισκόταν στα χέρια τού Αλ-Αδίλ Α΄, ο οποίος εγκαταστάθηκε στη Δαμασκό.

Κατά τη διάρκεια τής βασιλείας του, ο Αλ-Αζίζ προσπάθησε να κατεδαφίσει τις Μεγάλες Πυραμίδες τής Γκίζας στην Αίγυπτο, αλλά αναγκάστηκε να τα παρατήσει, επειδή το έργο ήταν πολύ μεγάλο. Κατάφερε να καταστρέψει την Πυραμίδα τού Μυκερίνου.   Ο Αλ-Αζίζ έπαιξε επίσης σημαντικό ρόλο στην ιστορία των οικοδομικών επιχειρήσεων και των κατασκευών στη Μπανιάς και τη Σουμπάιμπα.  Απεβίωσε σε κυνηγετικό ατύχημα στα τέλη τού 1198. Τάφηκε στον τάφο τού μεγαλύτερου αδελφού του, Αλ-Μουαζάμ. 

## Δείτε επίσης
* Κατάλογος ηγεμόνων της Αιγύπτου

## Σημειώσεις

Κατηγορία:Αγιουβίδες
28 Χρόνια Μετά

Το ***28 Χρόνια Μετά*** (πρωτότυπος τίτλος: ***28 Years Later***) είναι Αμερικανική μετα-αποκαλυπτική ταινία τρόμου του 2025 σε παραγωγή και σκηνοθεσία του Ντάνι Μπόιλ και σενάριο του Άλεξ Γκάρλαντ. Αποτελεί την τρίτη ταινία στην σειρά ταινιών *28 Μέρες Μετά* και πρωταγωνιστού οι Τζόντι Κόμερ, Άαρον Τέιλορ-Τζόνσον, Τζακ Ο'Κόνελ, Άλφι Γουίλιαμς και Ρέιφ Φάινς. Η ταινία λέει την ιστορία ενός αγοριού που ζει σε έναν μετα-αποκαλυπτικό κόσμο, ο οποίος ξεκινά ένα επικίνδυνο ταξίδι με την άρρωστη μητέρα του σε μία προσπάθεια να βρει θεραπεία για αυτήν. 

Το *28 Χρόνια Μετά* σήμανε την επιστροφή των Μπόιλ, Γκάρλαντ και του κινηματογραφιστή Άντονι Ντοντ Μαντλ στην σειρά ταινιών. Ο Κίλιαν Μέρφι, ο οποίος πρωταγωνίστησε στην πρώτη ταινία, εκτέλεσε χρέη εκτελεστικού παραγωγού. Η ταινία γυρίστηκε ταυτόχρονα με την συνέχεια της, η οποία κυκλοφόρησε τον Ιανουάριο του 2026.

Το *28 Χρόνια Μετά* κυκλοφόρησε στο Ηνωμένο Βασίλειο και τις Ηνωμένες Πολιτείες από την Columbia Pictures στις 20 Ιουνίου 2025. Έλαβε γενικά θετικά σχόλια από τους κριτικούς και συγκέντρωσε $151 εκατομμύρια έναντι προϋπολογισμού $60 εκατομμυρίων.

## Ηθοποιοί και χαρακτήρες
* Τζόντι Κόμερ ως Άιλα
* Άαρον Τέιλορ-Τζόνσον ως Τζέιμι
* Τζακ Ο'Κόνελ ως Σερ Τζίμι Κρίσταλ
* Άλφι Γουίλιαμς ως Σπάικ
* Ρέιφ Φάινς ως Δρ. Ίαν Κέλσον
* Έντβιν Ρίντιγκ ως Έρικ Σάντκβιστ
* Τσι Λιούις Πάρι ως Σαμψών
* Κρίστοφερ Φούλφορντ ως Σαμ
* Στέλλα Γκόνετ ως Τζένι

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Ταινίες σίκουελ
Κατηγορία:Βρετανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Βρετανικές ταινίες τρόμου
Κατηγορία:Αμερικανικές ταινίες τρόμου - επιστημονικής φαντασίας
Κατηγορία:Ταινίες παραγωγής Columbia Pictures
Κατηγορία:Ταινίες της TSG Entertainment
Κατηγορία:Δυστοπικές ταινίες
Κατηγορία:Μετα-αποκαλυπτικές ταινίες
Κατηγορία:Αμερικανικές ανεξάρτητες ταινίες
Κατηγορία:Βρετανικές ανεξάρτητες ταινίες
Κατηγορία:Οικοτρομοκρατία στη μυθοπλασία
Πελάγιος Γκαλβάνι

Ο **Πελάγιος Γκαλβάνι**, ιταλ.: *Pelagio Galvani*  (π. 1165 – 30 Ιανουαρίου 1230,  Πορτογαλικά: **, Λατινικά: *Pelagius*) ήταν καρδινάλιος από το Λεόν  και νομικός των κανονικών.  Έγινε παπικός απεσταλμένος (legatus) και ηγέτης τής Ε΄ Σταυροφορίας .

Γεννημένος στο Γκιμαράες, τα πρώτα χρόνια τής ζωής του είναι ελάχιστα γνωστά. Υποστηρίζεται επανειλημμένα ότι εντάχθηκε στο Τάγμα τού Αγίου Βενέδικτου, αλλά αυτό δεν έχει αποδειχθεί.  Ο πάπας Ιννοκέντιος Γ΄ τον διόρισε καρδινάλιο-διάκονο τής Σάντα Λουτσία ιν Σεπτιζόλιo γύρω στο 1206.  Αργότερα, προήχθη στον βαθμό τού καρδιναλίου-ιερέα τής Σάντα Τσετσίλια (πιθανώς στις 2 Απριλίου 1211 ) και τελικά επέλεξε την προαστιακή έδρα τού Αλμπάνο την άνοιξη τού 1213. Υπέγραψε τις παπικές βούλες μεταξύ 4 Μαΐου 1207 και 26 Ιανουαρίου 1230. Στάλθηκε σε διπλωματική αποστολή στην Κωνσταντινούπολη το 1213.  Κατά τη διάρκεια αυτής τής διετούς αποστολής, προσπάθησε να κλείσει ορθόδοξες εκκλησίες και να φυλακίσει τον κλήρο, αλλά αυτό προκάλεσε τέτοια εσωτερική αναστάτωση, που ο Ερρίκος τής Φλάνδρας, ο Λατίνος αυτοκράτορας τής Κωνσταντινούπολης, ανέτρεψε τις ενέργειές του, που είχαν προκαλέσει την «τρικυμία που κρατούσε την πόλη τού Κωνσταντίνου υπό τον έλεγχό της», όπως σημείωσε ένας σύγχρονος ιστορικός.  Τρία χρόνια αργότερα εξελέγη Λατίνος Πατριάρχης Αντιόχειας, αλλά η εκλογή του δεν επικυρώθηκε από την Αγία Έδρα. Το 1218 στάλθηκε από τον πάπα Ονώριο Γ΄ για να ηγηθεί της Ε΄ Σταυροφορίας στη Δαμιέτη τής Αιγύπτου, και πήρε μία κακή στρατηγική απόφαση, απορρίπτοντας ευνοϊκές προσφορές ειρήνης που έκανε ο σουλτάνος αλ-Καμίλ. Κατά τη διάρκεια τής απουσίας του, την έδρα τού Αλμπάνο διοικούσε ο Θωμάς τής Κάπουα.

Έγινε κοσμήτορας τού Ιερού Κολλεγίου των Καρδιναλίων κατά την εκλογή σε πάπα τού καρδιναλίου Ουγκολίνο Κόντι, ο οποίος έγινε ο πάπας Γρηγόριος Θ΄, στις 19 Μαρτίου 1227.  Ήταν ένας από τους ηγέτες τού παπικού στρατού το 1229-1230, κατά τη διάρκεια τού Πολέμου των Κλειδιών εναντίον τού Φρειδερίκου Β΄ αυτοκράτορα τής Γερμανίας και βασιλιά τής Σικελίας.  Απεβίωσε στο Μοντεκασίνο και τάφηκε εκεί.

## Αναφορές
* Ακροπολίτης, Τζορτζ (Ρουθ Μακρίδη, επιμ.). *Η Ιστορία* . Οξφόρδη: University Press, 2007.
* Τζόζεφ Π. Ντόνοβαν (1950), *Ο Πελάγιος και η Πέμπτη Σταυροφορία*
* Werner Maleczek (1984), *Papst und Kardinalskolleg von 1191 bis 1216*, Βιέννη
* Miranda, Salvador. "GALVÃO, O.S.B., Paio (ca. 1165-1230)". The Cardinals of the Holy Roman Church. Florida International University. OCLC 53276621.
* Αραλδικά Βατικανά
* Peter Linehan: ''Η Ισπανική Εκκλησία και ο Παπισμός τον 13ο αιώνα'', Κεφ. 12 (Ισπανοί στην Κούρια)

## Σημειώσεις

Κατηγορία:Πρόσωπα της Λατινικής Αυτοκρατορίας
Κατάλογος βασιλικών συζύγων της Νάπολης

Αυτή είναι μια λίστα των **βασιλικών συζύγων της Νάπολης**, μέχρι την ίδρυση του Βασιλείου των Δύο Σικελιών. Κατά καιρούς, το βασίλειο ενώθηκε με το Βασίλειο της Σικελίας, σε προσωπική ένωση.

## Πρώιμες Βυζαντινές Δούκισσες της Νάπολης
*Δροσού (839/840-864)
*Θεοδώρα του Σπολέτο (951-963)
*Λιμπιάσα της Κάπουα (1090-1100)
*Έυα της Γκαέτα (1107-1123)

## Βασιλικές/οί σύζυγοι της Νάπολης
*Μαργαρίτα της Βουργουνδίας-Τονέρ (1282-1285)
*Μαρία της Ουγγαρίας (1285-1309)
*Σάντσα της Μαγιόρκας (1309-1343)
*Ανδρέας της Καλαβρίας (1343-1345)
*Λουδοβίκος Α΄ της Νάπολης (1347-1348)
*Ιάκωβος Δ΄ της Μαγιόρκας (1363-1375)
*Όθων του Μπράουνσβαϊγκ-Γκρουμπενχάγκεν (1376-1381)
*Μαργαρίτα του Δυρραχίου (1382-1386)
*Μαρία του Μπλουά (1382-1384)
*Κωνσταντία Κιαραμόντε (1390-1392)
*Γιολάντα της Αραγωνίας (1400-1417)
*Μαρία του Λουζινιάν (1403-1404)
*Μαρία του Ανγκιάν (1406-1414)
*Ιάκωβος Β΄ του Λα Μαρς (1415-1435)
*Μαργαρίτα της Σαβοΐας (1432-1434)
*Ισαβέλλα της Λωρραίνης (1435-1442)
*Μαρία της Καστίλης (1442-1458)
*Ιωάννα του Λαβάλ (1454-1480)
*Ισαβέλλα του Κλερμόν (1458-1465)
*Ιωάννα της Αραγωνίας (1476-1494)
*Ιωάννα της Λωρραίνης (1480)
*Ιωάννα της Νάπολης (1496)
*Ισαβέλλα ντελ Μπάλτσο (1496-1501)
*Άννα της Βρετάνης (1501-1503)
*Ισαβέλλα Α΄ της Καστίλης (1503-1504)
*Ζερμαίν της Φουά (1505-1516)
*Ισαβέλλα της Πορτογαλίας (1526-1539)
*Μαρία Α΄ της Αγγλίας (1547-1558)
*Ελισάβετ της Γαλλίας (1559-1568)
*Άννα της Αυστρίας (1570-1580)
*Μαργαρίτα της Αυστρίας (1599-1611)
*Ελισάβετ των Βουρβόνων (1621-1644)
*Μαριάννα της Αυστρίας (1649-1665)
*Μαρία Λουίζα της Ορλεάνης (1679-1689)
*Μαρία Άννα του Παλατινάτου-Νόιμπουργκ (1690-1700)
*Μαρία Λουίζα της Σαβοΐας (1701-1713)
*Ελισάβετ Χριστίνα του Μπράουνσβαϊγκ-Βόλφενμπυτελ (1713-1734)
*Μαρία Αμαλία της Σαξονίας (1734-1759)
*Μαρία Καρολίνα της Αυστρίας (1768-1814)
*Ζυλί Κλαρί (1806-1808)
*Καρολίνα Βοναπάρτη (1808-1815)

## Δείτε επίσης
*Κατάλογος μοναρχών της Νάπολης
*Κατάλογος βασιλικών συζύγων των Δύο Σικελιών
*Κατάλογος βασιλικών συζύγων της Σικελίας
*Κατάλογος βασιλικών συζύγων της Ιταλίας
*Κατάλογος συζύγων της Σαβοΐας
*Κατάλογος βασιλικών συζύγων της Αραγωνίας
*Κατάλογος Ισπανών βασιλικών συζύγων
*Κατάλογος βασιλικών συζύγων της Γαλλίας

Κατηγορία:Βασίλισσες της Νάπολης
Επικεφαλής Υπουργός της Νήσου Μαν

Ο **Επικεφαλής** **Υπουργός** *(τοπική γλώσσα: Ard-hirveishagh)* είναι ο επικεφαλής του εκτελεστικού σώματος της κυβέρνησης της Νήσου Μαν.

Το αξίωμα προήλθε από το αξίωμα του προέδρου του Εκτελεστικού Συμβουλίου. Πριν από το 1980 το Εκτελεστικό Συμβούλιο είχε ως επικεφαλής του τον Υποκυβερνήτη, αλλά στη συνέχεια ο πρόεδρος εκλεγόταν από το κοινοβούλιο της Νήσου του Μαν. Το 1986, ο τίτλος άλλαξε σε "επικεφαλής υπουργός".

Ο επικεφαλής υπουργός διορίζεται από τον υποκυβερνήτη έχοντας πρώτα εξασφαλίσει την εμπιστοσύνη του κοινοβουλίου. Διατηρεί το αξίωμά του μέχρι τις επόμενες γενικές εκλογές (δηλαδή συνήθως για πέντε έτη) και η θητεία του είναι άπαξ ανανεώσιμη, αλλά μπορεί να απομακρυνθεί από το αξίωμα μέσω ψηφοφορίας απλής πλειοψηφίας μετά από πρόταση μομφής.

Ο σημερινός επικεφαλής υπουργός είναι ο Άλφρεντ Κάνααν, ο οποίος κατέχει το αξίωμα από τις 12 Οκτωβρίου 2021.

## Κατάλογος αξιωματούχων

### Πρόεδροι του Εκτελεστικού Συμβουλίου (1961-1986)

### Επικεφαλής Υπουργοί (1986-σήμερα)

## Χρονοδιάγραμμα
Το παρόν αποτελεί χρονοδιάγραμμα της διάρκειας ζωής των επικεφαλής υπουργών της Νήσου του Μαν.

## Βλέπε επίσης
* Επικεφαλής υπουργός
* Επικεφαλής Υπουργός του Γιβραλτάρ

## Σημειώσεις

## Παραπομπές
Τζόρτζιο Αλμιράντε

Ο **Τζόρτζιο Αλμιράντε** (, 27 Ιουνίου 1914–22 Μαΐου 1988) ήταν Ιταλός πολιτικός που ίδρυσε το νεοφασιστικό Ιταλικό Κοινωνικό Κίνημα, του οποίου ηγήθηκε μέχρι τη συνταξιοδότησή του το 1987.

## Πρώτα χρόνια
Γεννήθηκε στο Σαλσοματζόρε Τέρμε, στην Εμίλια Ρομάνια, αλλά οι γονείς του ήταν Μολιζιανοί με ευγενή καταγωγή. Η θεία του ήταν η ηθοποιός Αλμιράντε Μαντσίνι. Πέρασε τα παιδικά του χρόνια ακολουθώντας τους γονείς του, οι οποίοι εργάζονταν στο θέατρο, στο Τορίνο και τη Ρώμη. Αποφοίτησε από το πανεπιστήμιο με πτυχίο στην λογοτεχνία το 1937.

## Ο προπολεμικός φασισμός και ο ρόλος του κατά τη διάρκεια του Β' Παγκοσμίου Πολέμου
Αν και σπούδασε δάσκαλος, άρχισε να γράφει για τη φασιστική εφημερίδα *Il Tevere* με έδρα τη Ρώμη. Επηρεάστηκε από τον δημοσιογράφο Τελέσιο Ιντερλάντι, ο οποίος ήταν ο ιδεολογικός του μέντορας. Ακολουθώντας το δημοσιογραφικό επάγγελμα, ο Αλμιράντε έγραφε εκτενώς για το περιοδικό του Ιντερλάντι, *La Difesa della Razza* (Η υπεράσπιση της φυλής). Βοήθησε επίσης στην οργάνωση της Ιταλικής Κοινωνικής Δημοκρατίας (RSI), στην οποία διορίστηκε επικεφαλής του γραφείου του Υπουργού Πολιτισμού το 1944.

## Ιταλικό Κοινωνικό Κίνημα

### Ηγεσία

Μετά την ήττα του φασισμού, ο Αλμιράντε κατηγορήθηκε ότι διέταξε την εκτέλεση παρτιζάνων το 1944, αν και μια γενική αμνηστία έφερε την άρση αυτής της απόφασης.Διέφυγε από την Ιταλία μετά τον πόλεμο, αλλά επέστρεψε το 1946 για να δημιουργήσει τη δική του μικρή φασιστική ομάδα. Η ομάδα απορροφήθηκε γρήγορα από το Ιταλικό Κοινωνικό Κίνημα (MSI), το οποίο ιδρύθηκε την ίδια χρονιά. Ο Αλμιράντε επιλέχθηκε ως ηγέτης του νέου κόμματος εν μέρει λόγω του χαμηλού προφίλ του, καθώς τα υψηλόβαθμα μέλη του φασιστικού καθεστώτος που εμπλέκονταν στο MSI επέλεξαν αντ' αυτού να αναλάβουν ρόλους στο παρασκήνιο. Εκπροσωπώντας μια ριζοσπαστική φατρία εντός του κόμματος, η ομάδα του Αλμιράντε έχασε έδαφος καθώς πιο μετριοπαθή στοιχεία απέκτησαν επιρροή στο κόμμα. Αυτή η τάση σύντομα απέκτησε το πάνω χέρι, αναγκάζοντας τον Αλμιράντε να παραχωρήσει τη θέση του στον Αουγκούστο Ντε Μαρσάνιτς ως ηγέτη το 1950. Είχε υπονοήσει την υποστήριξή του στις ιδέες της Ευρώπης ως έθνους που επικρατούσαν εκείνη την εποχή, αλλά δεν κατάφερε να πείσει το κόμμα να πάρει θέση κατά της φιλοΝΑΤΟϊκής πολιτικής του ντε Μαρσάνιχ. 

## Παραπομπές


Κατηγορία:Ιταλοί φασίστες
Μουιγκούλου Ντσέμπα

Ο **Μουιγκούλου Ντσέμπα** (*Mwigulu Lameck Nchemba*) (γεννήθηκε στις 7 Ιανουαρίου 1975) είναι Τανζανός οικονομολόγος και πολιτικός του CCM, ο οποίος υπηρετεί ως εκλεγμένος Μέλος του Κοινοβουλίου για την εκλογική περιφέρεια Δυτικής Ίραμπα από το 2010. Στις 13 Νοεμβρίου 2025 η πρόεδρος Σάμια Σουλούχου Χασάν τον διόρισε ως πρωθυπουργό της Τανζανίας, διαδεχόμενος τον Κασίμ Ματζαλίουα. Πριν τον τρέχοντα διορισμό του, υπηρέτησε ως υπουργός Οικονομικών στο Υπουργικό Συμβούλιο της Τανζανίας, από τον Μάρτιο του 2021.

## Ιστορικό και εκπαίδευση
Ο Ντσέμπα γεννήθηκε στις 7 Ιανουαρίου 1975 στην Ίραμπα, στην περιφέρεια Σινγκίντα της Τανζανίας. Φοίτησε στο Δημοτικό Σχολείο Μακούντα, και στη συνέχεια μεταγράφηκε στο Δευτεροβάθμιο Σχολείο Ίλμπορου για τη μέση εκπαίδευση. Ολοκλήρωσε τις σπουδές του Α-Level στο Δευτεροβάθμιο Σχολείο Μαζένγκο, αποφοιτώντας το 2000 με το ισοδύναμο ενός Απολυτήριου Λυκείου.

Το 2001 έγινε δεκτός στο Πανεπιστήμιο του Νταρ ες Σαλάμ, απ' όπου αποφοίτησε με Πτυχίο Οικονομικών το 2004. Συνέχισε για να αποκτήσει Μεταπτυχιακό Δίπλωμα Ειδίκευσης στα Οικονομικά το 2006, επίσης από το Πανεπιστήμιο του Νταρ ες Σαλάμ. Αργότερα απέκτησε Διδακτορικό Δίπλωμα στα Οικονομικά από το ίδιο πανεπιστήμιο.

## Καριέρα
Πριν ασχοληθεί με την εκλογική πολιτική της Τανζανίας, ο Ντσέμπα εργάστηκε ως οικονομολόγος στην Τράπεζα της Τανζανίας. Αργότερα, ο πρόεδρος Τζακάγια Κικουέτε τον διόρισε υπουργό Οικονομικών και Οικονομικού Σχεδιασμού. Η θητεία του στο Υπουργείο Οικονομικών συνέπεσε με το «σκάνδαλο Θεματοφυλακής της Τεγκέτα», το οποίο περιελάμβανε την υπεξαίρεση εκατοντάδων εκατομμυρίων δολαρίων από υψηλόβαθμους κυβερνητικούς αξιωματούχους. Ο Ντσέμπα, ο οποίος δεν είχε εμπλοκή, υποστήριξε ότι το πλήρες εύρος του νόμου θα πρέπει να εφαρμοστεί στους εμπλεκόμενους.

Διορίστηκε υπουργός Γεωργίας, Κτηνοτροφίας και Αλιείας τον Δεκέμβριο του 2015, από τον τότε νεοεκλεγέντα πρόεδρο Τζον Μαγκουφούλι. Μετά τον θάνατο του Ογκιστέν Μαχίγκα, διορίστηκε υπουργός Συνταγματικών και Νομικών Υποθέσεων.

Μετά τον σχηματισμό του 6ου Υπουργικού Συμβουλίου της Τανζανίας, στις 31 Μαρτίου 2021, ο Φίλιπ Μπάνγκο προήχθη σε αντιπρόεδρο, και ο Ντσέμπα ανέλαβε τη θέση του υπουργού Οικονομικών και Σχεδιασμού. Στις 4 Ιουλίου 2023, διατήρησε τη θέση του ως υπουργός Οικονομικών, ωστόσο, το Υπουργείο Σχεδιασμού μεταφέρθηκε υπό το γραφείο του προέδρου. Διορίστηκε ως πρωθυπουργός της Τανζανίας από την Σουλούχου στις 13 Νοεμβρίου 2025 μετά τις γενικές εκλογές της Τανζανίας του 2025. 

## Άλλες δραστηριότητες
Είναι εξ οφίτσιο Μέλος του Διοικητικού Συμβουλίου της Παγκόσμιας Τράπεζας (από το 2021).

## Αναφορές

## Εξωτερικοί σύνδεσμοι

Προφίλ στο Κοινοβούλιο της Τανζανίας

 
Κατηγορία:Πρωθυπουργοί της Τανζανίας 
Κατηγορία:Ηγέτες εν ενεργεία
Γεώργιος Β. Πάτσης

Ο Γεώργιος Β. Πατσής ήταν συνταγματάρχης ε.α. του Πεζικού, αντιστασιακός και συγγραφέας.

## Βίος

Γεννήθηκε στο Θεσπρωτικό Πρέβεζας το 1917 και αποφοίτησε από το Πρακτικό Λύκειο στην Άρτα. Αφού αποφοίτησε με Άριστα από την Παιδαγωγική Ακαδημία, τοποθετήθηκε Διδάσκαλος στο Δημοτικό Σχολείο στον Κεχρόκαμπο Καβάλας το 1938. Έλαβε μέρος στον Ελληνοϊταλικό Πόλεμο του 1940-1941 ως Έφεδρος Ανθυπολοχαγός Διμοιρίτης Πολυβόλων. Αποστρατεύθηκε τον Ιούνιο του 1941 και συμμετείχε στην Εθνική Αντίσταση (1942-1945) ως Διοικητής Λόχου, παρά τον Ναπολέοντα Ζέρβα. Έλαβε μέρος στον Εμφύλιο ως Διμοιρίτης & Διοικητής Λόχου και τραυματίστηκε. Μονιμοποιήθηκε επ’ ανδραγαθία και προήχθη στον Στρατό. Παρασημοφορήθηκε από την Βασίλισσα Φρειδερίκη για τη συμμετοχή του στην Μάχη της Κόνιτσας. Την περίοδο 1951-1969 δίοικησε Λόχο, Τάγμα & Σύνταγμα. Αποφοίτησε από την Στρατιωτική Σχολή Ευελπίδων το 1972.

Ήταν παντρεμένος με την Αναστασία, και είχε δύο υιούς.

## Συγγραφή

Μετά την αποστράτευση του ως Συνταγματάρχης, ασχολήθηκε με την συγγραφή. Αναλυτικά το έργο του :
* Στα όρη τα Θεσπρωτικά: Συμβολή την Τοπική Εθνική Αντίσταση (2009)
* Ψιθυρίσματα από τη Χώρα του στοχασμού & της καρδιάς (ποιήματα, 2010)
* Επιχείρησις «Πυρσός»: Αι μάχαι Γράμμου-Βίτσι και η συντριβή του ξενοκίνητου «ΔΣΕ» (2015)
* Η εποποιία της Μουργκάνας (2016)
* Η Εθνική Αντίσταση σε Απόσταση (2019)
Ιφικράτης Κοκκίδης

Ο **Ιφικράτης Κοκκίδης** (1833–1922) ήταν Έλληνας Συνταγματάρχης, στρατιωτικός μηχανικός και καθηγητής στρατιωτικής ιστορίας. Ήταν γνωστός για την οργανωτικότητα και τον διεθνή του χαρακτήρα, και τυγχάνε ιδιαίτερης εκτίμησης στην ελληνική κοινωνία, η οποία τον τιμούσε ως ήρωα. Αδερφός του Ιφικράτη ήταν ο ο αστρονόμος και επίσης καθηγητής της Σχολής Ευελπίδων, Δημήτριος Κοκκίδης.

## Στρατιωτική σταδιοδρομία
Το 1876 υπηρέτησε ως επιτελάρχης του Ελληνικού Σώματος Στρατού, το οποίο εισήλθε στη Θεσσαλία, που τελούσε υπό Οθωμανική κατοχή. Από το 1890 δίδαξε Στρατιωτική Ιστορία στη Στρατιωτική Σχολή Ευελπίδων, ενώ ήταν γνώστης τουλάχιστον τριών ξένων γλωσσών.

Αποστρατεύθηκε με τον βαθμό του συνταγματάρχη σε ηλικία 63 ετών, τον Ιούνιο του 1896, λίγο μετά τη λήξη των Ολυμπιακών Αγώνων της Αθήνας, στους οποίους είχε κομβική συμμετοχή.

## Ρόλος στους Ολυμπιακούς Αγώνες του 1896
Κατά τη διάρκεια των πρώτων σύγχρονων Ολυμπιακών Αγώνων στην Αθήνα, ο Κοκκίδης συντόνισε τις προσπάθειες για την υποδοχή και φιλοξενία των ξένων αποστολών, συμβάλλοντας στην επιτυχία της διοργάνωσης.

## Αρχιτεκτονικό έργο
Ως στρατιωτικός μηχανικός, σχεδίασε το μέγαρο του Φιλολογικού Συλλόγου "Παρνασσός", το οποίο κατασκευάστηκε το 1890 στην Πλατεία Καρύτση για να στεγάσει τα γραφεία και την αίθουσα εκδηλώσεων του Συλλόγου. Το κτίριο επιτάχθηκε κατά τη γερμανική Κατοχή (1941–1944) και χρησιμοποιήθηκε ως στρατοδικείο.

Επίσης, ανέλαβε την επίβλεψη της ανέγερσης των εγκαταστάσεων της Στρατιωτικής Σχολής Ευελπίδων στην Αθήνα, οι οποίες κατασκευάστηκαν μεταξύ 1900 και 1904, βάσει σχεδίων του Ernst Ziller και με δωρεά του Γεωργίου Αβέρωφ.

## Δείτε επίσης
* Θερινοί Ολυμπιακοί Αγώνες 1896
* Στρατιωτική Σχολή Ευελπίδων
* Φιλολογικός Σύλλογος Παρνασσός

## Παραπομπές


## Πηγές
* Βικιπαίδεια: Επαληθευσιμότητα
* Βικιπαίδεια: Το τέλειο λήμμα

Κατηγορία:1833
Κατηγορία:1922
Κατηγορία:Έλληνες στρατιωτικοί
Κατηγορία:Καθηγητές
Κατηγορία:Ολυμπιακοί Αγώνες 1896
Κατηγορία:Στρατιωτικοί μηχανικοί
Κονιδίτσα Λακωνίας

Η **Κονιδίτσα** είναι οικισμός της Πελοποννήσου στη Λακωνία.

## Γενικά στοιχεία
Η Κονιδίτσα βρίσκεται στα βόρεια όρια με την Περιφερειακή Ενότητα Αρκαδίας, ανατολικά του Ευρώτα ποταμού σε υψόμετρο 360 μέτρων ενώ απέχει περίπου 22 χιλιόμετρα Β.-ΒΔ. της Σπάρτης. Αξιοθέατα είναι ο αιωνόβιος πλάτανος στην κεντρική πλατεία του χωριού και η βυζαντινή εκκλησία του Προφήτη Ηλία, που χρονολογείται τον 11ο αιώνα ενώ στη νότια πλευρά του υπάρχουν υπολείμματα του ναού των Αγίων Θεοδώρων που χρονολογείται την Παλαιοχριστιανική εποχή.

Ο Άγγλος περιηγητής Ουίλιαμ Λήκ την αναφέρει ως *Konidhítza* (Morea III, 16). Στην Εκστρατεία του Μοριά καταγράφεται με την ονομασία *Koniditsa* να υπάγεται στην Επαρχία Μυστρά (*Mistra*), με αριθμό οικογενειών 39 και συνολικό πληθυσμό 147 άτομα. Στο Αρχείο Ιωάννου Καποδίστρια αναφέρεται ως Κονιδίτσα στην Επαρχία Λακεδαίμονος με ίδιο αριθμό οικογενειών και συνολικό πληθυσμό. 

Αναφέρεται μετά την Τουρκοκρατία το 1835 να προσαρτάται στον τότε δήμο Σελλασίας. Το 1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί αποτελεί την Κοπελιά και τον Κουρεμένο αποτελούν την Κοινότητα Κονιδίτσας, που υπάγεται στην Δημοτική Ενότητα Οινούντος του Δήμου Σπάρτης και σύμφωνα με την απογραφή 2021 ο πληθυσμός του είναι 63 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Κονιδίτσα Λακωνίας στον Κόμβο Διασύνδεσης του Ελληνισμού.
* Αρχειακή περιγραφή για Κονιδίτσα (Λακωνία) στο Εθνικό Ευρετήριο Αρχείων των Γενικών Αρχείων του Κράτους.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Μπαλόν (Αρδέννες)

Το **Μπαλόν** (, ) είναι γαλλική κοινότητα στο νομό των Αρδεννών, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Αρδεννών
Αφένδρα Παπαδήμου

Η **Αφέντρα (Αφένδρα) Παπαδήμου** (γεν. 28/07/1974) είναι Ελληνίδα πρώην μπασκετμπολίστρια.

## Αθλητική σταδιοδρομία
Η πορεία της στον αθλητισμό ξεκίνησε σε πολύ μικρή ηλικία, στο Βασιλικό Εύβοιας από όπου κατάγεται. Στα 8 της χρόνια δοκίμασε την ενόργανη, συνέχισε με τον στίβο στα 10, αλλά στα 12 την κέρδισε το μπάσκετ. Ξεκίνησε να παίζει στην ΑΓΕ Χαλκίδας, όπου αγωνίστηκε για 7 χρόνια και ξεχώρισε στο πρωτάθλημα της Β΄ Εθνικής, με επιδόσεις που περιελάμβαναν συχνά πολλούς πόντους ανά παιχνίδι. Με την ΑΓΕ Χαλκίδας κατέκτησε τα πρώτα της πρωταθλήματα και μέσα από αυτή την προσπάθεια άρχισε να προσελκύει το ενδιαφέρον μεγαλύτερων ομάδων αλλά και την κλήση της στα κλιμάκια της Εθνικής ομάδας. 

Η κλήση στην Εθνική ομάδα κορασίδων σηματοδότησε πολλές ξεχωριστές στιγμές με κορυφαία όλων,  την κατάκτηση της 5ης θέσης στην Ευρώπη το 1991. Ακολούθησαν η Εθνική Νεανίδων και αργότερα η Εθνική Γυναικών, με συνολικά 54 συμμετοχές με το εθνόσημο.

Το 1996 έγινε το μεγάλο άλμα στον Παναθηναϊκό Με τις «πράσινες» κατέκτησε τουλάχιστον τρία πρωταθλήματα Ελλάδας, σε μια ομάδα που πρωταγωνιστούσε στο γυναικείο μπάσκετ και διψούσε για τίτλους. Εκεί χρειάστηκε σκληρή δουλειά για χρόνο συμμετοχής, καθώς υπήρχαν σπουδαίες παίκτριες στην ίδια θέση, όπως η Δήμητρα Παπαμιχαήλ. Είχε την τύχη να παίξει με συμπαίκτριες-ορόσημο για το γυναικείο μπάσκετ: Χρυσοβαλάντη Τσομπανάκη, Αγγελική Τσέρου, Αλεξία Τριαλώνη, Εβίνα Μάλτση, Τούλα Καλέτζου, Νένα Νικολαΐδου, Γιασεμή Σαμαντούρα, Εβίνα Σταμάτη, Ρούλα Μπαζίμα, Δήμητρα Παπαμιχαήλ, Κατερίνα Χαλικιά και Κατερίνα Λιάγκα.

Το 1998 κατέκτησαν το πρώτο πρωτάθλημα με την ομάδα του Παναθηναϊκού και το 2000 ήρθε το νταμπλ. Έζησε ανεπανάληπτες στιγμές, χαραγμένες στη μνήμη της με αυτη την ομάδα. Σπουδαίες στιγμές ήταν η συμμετοχή στην Ευρωλίγκα γυναικών και η πρόκριση στους 8 του κυπέλλου Λιλιάνα Ρονκέτι, όπου αποκλείστηκαν από την κάτοχο του τροπαίου.

Το 2004 αποχώρησε από τον Παναθηναϊκό, αποφασισμένη να δημιουργήσει οικογένεια, και το 2005 έζησε την απόλυτη ευτυχία φέρνοντας στον κόσμο τον γιο της, Στάθη. Λίγο αργότερα, ένα τηλεφώνημα άλλαξε και πάλι τη ζωή της. Ήταν ο Κώστας Παταβούκας: «Ψάχνουμε playmaker στα Εξάρχεια, έρχεσαι;» και με το γιο της στο καρότσι, ξεκίνησε τις προπονήσεις στον Αστέρα Εξαρχείων όπου έπαιξε για 7 χρόνια.

Η ωραιότερη όμως ήταν η χρονιά που έγινε προπονήτρια μαζί με τη Στέλλα Κομματά. 

## Απολογισμός
Κορυφαίες στιγμές στην καριέρα της Παπαδήμου ήταν η 5η θέση με την Εθνική ομάδα στην Ευρώπη και το πρώτο πρωτάθλημα με τον Παναθηναϊκό. Συνολικά θεωρείται μία από τις πιο σημαντικές Ελληνίδες αθλήτριες του γυναικείου μπάσκετ. Σε ψηφοφορία των φίλων του Παναθηναϊκού αναδείχθηκε ως η 6η καλύτερη αθλήτρια στην ιστορία του συλλόγου.

* Σε συνέντευξή της δήλωσε ότι της άρεσε πολύ η ομαδική φύση του μπάσκετ και ότι την τράβηξε από μικρή «η πορτοκαλί θεά».
* Αναφέρει ότι ήθελε κάποτε να παίξει στο εξωτερικό, αλλά δεν έκανε χρήση ατζέντη/manager για να το επιδιώξει.

## Παραπομπές

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος κορασίδων
Κατάλογος πόλεων του Μεξικού

thumb|right|385px|Πόλεις του Μεξικού
Σε αυτόν τον **κατάλογο πόλεων του [[Μεξικό|Μεξικού]]** αναφέρονται οι 100 μεγαλύτερες πόλεις του Μεξικού, σύμφωνα με την απογραφή του 2020.

## Παραπομπές


## Δείτε επίσης


Μεξικό